Noi amenzi pentru șoferi. Puțini conducători auto respectă această regulă și riscă
- Emma Cristescu
- 30 martie 2024, 06:07
Amenzi pentru șoferi. Transportul copiilor în mașină reprezintă o responsabilitate majoră pentru șoferi, iar respectarea prevederilor legale privind locurile unde aceștia pot călători este esențială pentru siguranța lor. Legislația actuală specifică clar de la ce vârstă copiii au dreptul să ocupe locul din dreapta șoferului.
Regulile specifice pentru transportul copiilor în mașini
Conform Hotărârii de Guvern nr. 11/2015, copiii pot călători pe locul din dreapta față al mașinii începând cu vârsta de 12 ani, dar doar dacă au o înălțime de cel puțin 150 de centimetri. Regulile specifice pentru transportul copiilor în autovehicule sunt stipulate la art. 97 din Codul Rutier. Astfel:
Copiii cu înălțimea de până la 135 cm pot fi transportați în autovehicule echipate cu sisteme de siguranță, doar dacă sunt fixați cu ajutorul unui dispozitiv de fixare în scaun pentru copii.
Copiii cu înălțimea de peste 135 cm pot fi transportați în autovehicule echipate cu sisteme de siguranță, doar dacă poartă centuri de siguranță pentru adulți sau sunt fixați cu ajutorul unui dispozitiv de fixare în scaun pentru copii.
Transportul copiilor în condițiile menționate mai sus se realizează pe locurile din spate ale autovehiculului. În cazul copiilor sub 3 ani, transportul se realizează sub supravegherea unei persoane, alta decât șoferul.
Amenzi mari pentru șoferii care nu respectă legea
Nerespectarea acestor reguli poate atrage amenzi în cuantum de 660-825 de lei, ceea ce corespunde cu patru sau cinci puncte-amendă, având în vedere că, începând cu 2024, valoarea punctului de amendă este de 165 de lei.
Șoferii care transportă copii pe locul din față fără respectarea normelor legale vor primi și trei puncte de penalizare. Siguranța copiilor este o prioritate, iar respectarea acestor reguli contribuie la prevenirea potențialelor accidente și protejează viața celor mici în trafic.
Legea impune și obligativitatea purtării centurii
Legea impune și obligativitatea purtării centurii de siguranță de către șoferi pe drumurile publice. Această regula este valabilă și pentru pasagerii aflați în față lângă șofer sau pe banchetele din spate ale autovehiculului.
În cazul în care șoferul și pasagerul din față au sistemul de protecție, dar cei din spate nu o poartă, aceștia din urmă vor fi amendați. Pasagerul care nu poartă centura de siguranță primește o amendă, indiferent dacă a fost informat de șofer sau nu, potrivit Libertatea.